Amerikanët të shqetësuar për sigurimet shëndetësore
Republikanët janë betuar të ndryshojnë dhe zëvendësojnë sistemin e sigurimeve shëndetësore të miratuar gjatë administratës Obama
Republikanët ndërmorën hapin e tyre të parë për të mbajtur një premtim të fushatës, shfuqizimin e programin shëndetësor të propozuar nga Presidenti Obama, që njihet si Obamacare. Ky program i miratuar me nismën e Presidentit Obama, u kritikua si shumë i kushtueshëm dhe me shumë rregulla. Megjithëse republikanët thonë se planet e tyre për zëvendësimin e programit Obamacare do të jenë më pak të kushtueshme dhe se do të jetë më e lehtë të përdoren, shumë amerikanë shqetësohen në se plani i ri do të mbulojë problemet shëndetësore ekzistuese të pacientëve, që shumë kompani shëndetësore private nuk i mbulojnë. Shumë amerikanë, të cilët kanë sigurimin shëndetësor Obamacare, shqetësohen për të ardhmen: Bobby nga Kansasi e mbylli dyqanin e tij të mobilerisë, pasi nuk mund të paguante mijëra dollarë për sigurim shëndetësor për vete dhe punonjësit e tij. Tani Bobby kalon shumë kohë në shtëpi. Ai është pa punë dhe e merr sigurimin shëndetësor përmes planit Obamacare të miratuar nga Presidenti Obama. Kjo e mban atë gjallë. Bobby është i shqetësuar se planet për zëvendësimin e Obamacare nga Kongresi do ta mbyllin programin. Ose do t’i heqin atij pagesën e ilaçeve me recetë, apo klauzolën për mbulimin e kushteve ekzistuese shëndetësore. - thotë Bobby. Dr. Donna Sweet është e specializuar për kujdesin e pacientëve të prekur nga virusi HIV. Ajo ka punuar me pacientë me HIV që kur u zbulua SIDA. Ajo thotë se fundi i planit Obamacare do ta çonte prapa disa dekada përparimin e arritur në luftën kundër Sidës. Dr. Sweet thotë se kjo do të çonte në një situate krize të shëndetësisë publike. Kur personi i infektuar merr mjekime, shanset për transmetimin e sëmundjes pakësohen me 96 për qind. Obamacare ka patur problemet e veta. Qendra mjekësore Mercy në shtetin Kansas dikur ishte plot. Tani, gjysma e qytetit është shkatërruar; spitali është mbyllur për shkak të problemeve financiare, pjesërisht nga niveli i ulët i rimbursimit të Obamacare. Por qendra Mercy nuk është e vetmja. Që nga viti 2010, kur hyri në fuqi Obamacare, janë mbylur 80 spitale në zonat rurale. Dr. Greg Hennen drejton një klinikë 5 minuta larg qendërs. Pa patur spital pranë, pacientët që kanë planin Obamacare duhet të shkojnë në klinika specifike, që është e vështirë të gjenden në zonat rurale. I shoqi i Cindy Williamsit humbi punën një vit më parë. Ajo shpreson që Kongresi ta mbajë në fuqi Obamacare, me çmime të përballueshme. 20 milionë amerikanë përdorin Obamacare si sigurim shëndetësor. Shfuqizimi i këtij programit është përparësi për administratën e re, por zëvendësimi i tij një plan të ri mund të jetë një proces i gjatë.